นายกเทศมนตรีตำบลห้วยยอด มอบหมายกองสาธารณสุขฯลงพื้นที่ตรวจATKหาเชื้อโควิด -19

เชิงรุกพระวัดห้วยยอด ผลตรวจเป็นลบทั้งวัด

วันนี้ (5 ต.ค.64) เวลา 13.30 น. ณ ศาลาพุทธรักษาอาคารพักฟื้นสงฆ์อาพาธ วัดห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด ได้มอบหมายนางปรียภัทร์ พลเดช และนางทัศนีย์ หอยสังข์ พยาบาลวิชาชีพชำนาญการ กองสาธารณสุขและสิ่งแวดล้อม เทศบาลตำบลห้วยยอด นางรัชนี ศรีเรือง พยาบาลวิชาชีพชำนาญการ ศูนย์สุขภาพชุมชนตำบลห้วยยอด และนางบารมิตรา เหลียวพัฒนพงศ์ อสม. ลงพื้นที่ตรวจAntigen Test Kit (ATK) หาเชื้อโควิด-19เชิงรุก ให้กับพระกฎษดา ขนฺติกโร ผู้ช่วยเจ้าอาวาสวัดห้วยยอด พร้อมคณะสงฆ์วัดห้วยยอดทั้งวัดจำนวน 15 รูป/คน ประกอบด้วยพระสงฆ์ 13 รูป สามเณร 1 รูป และเด็กวัด 1 คน ทั้งนี้เนื่องจากในพื้นที่เขตเทศบาลตำบลห้วยยอด และใกล้เคียง พบผู้ติดเชื้อไวรัสโคโรนา 2019 อย่างต่อเนื่อง เพื่อช่วยควบคุมการแพร่ระบาด สร้างความมั่นใจให้กับประชาชนได้ให้อุ่นใจคลายความวิตกกังวลและปลอดภัยในการใช้ชีวิตภายใต้มาตรการด้านสาธารณสุข นอกจากนี้เพื่อเพิ่มความมั่นใจให้ประชาชนที่เดินทางมาร่วมในงานบุญเดือน 10 ส่งตายายในวันพรุ่งนี้ (วันที่ 6 ตุลาคม 2564)

โอกาสนี้ พระกฎษดา ขนฺติกโร ผู้ช่วยเจ้าอาวาสวัดห้วยยอด ขออนุโมทนาบุญกับครอบครัว แซ่ยับที่ได้บริจาคชุด ATK จำนวน 15 ชุด ในการตรวจหาเชื้อในครั้งนี้ ซึ่งผลการตรวจปรากฏว่าเป็นลบทุกรูปและทุกคน

พิมมาส จันทร์ผ่อง/นักประชาสัมพันธ์ชำนาญการ/ข่าว

5 ตุลาคม 2564